全城矚目的香港國際七人欖球賽將於本周五舉行,紐西蘭欖球隊All Blacks訪港出席比賽。今日,All Blacks球員現身黃竹坑,帶領本地藝人柯煒林Will、張蔓姿Gigi、歸綽嶢Nancy參與欖球訓練營,向柯煒林、張蔓姿及歸綽嶢等嘉賓親自指導,分享掌握欖球的基本技巧。
Gigi與Nancy均是人生首次玩欖球,兩人異口同聲表示很好玩,Nancy坦言自己手腳不協調,獲得在場球員教導,感染到他們的Energy,而且亦相當友善,Gigi表示:「我有好多問題都想問佢哋,例如點樣轉個波出去,因為你會感覺到打Rugby會有唔同技巧,所以我覺得今天難得有機會問到專業人士,我問到好多問題。」Gigi大讚打欖球好有型,希望將來有機會落場打欖球,Nancy亦希望可以撲飛與Gigi入場觀賞本周五在香港大球場舉行的國際七人欖球賽。
擇偶最緊要過電
談到打欖球的男生頗大隻,兩人大讚球員們均十分有型,Gigi表示:「因為睇美劇,見到男仔打欖球都係學校風頭躉,所以就覺得打欖球呢件事好有型呢!」兩人就稱擇偶不定要揀運動型,最緊要睇Feel,而Gigi就表示只要過電就得,乘機宣傳新歌《過電》。Gigi為個人單曲《過電》執導MV,早前到台灣取景,原來今次MV男主角更是她親自在網上私信邀對方拍攝,續說:「因為條片係我自己執導,所以有好多事都要自己處理,不論睇景,或者其他嘢,個男主角都比較高大,唔知佢平時有冇打欖球。Gigi透露純粹睇中對方個Vibe,所以就DM並促成今次合作,而且MV拍攝亦有火花及十分順利。旁邊的Nancy就自言不懂執導,沒有信心親自搵男拍檔,打趣叫Gigi幫她找一個合適的男主角。兩人各自正籌備新歌,Gigi一直都有作歌,而Nancy打算夏天前推出一首春天及帶點活力的新歌。